En 49-årig mand måtte sys med adskillige sting, efter han blev slået i panden med en 3-5 liters vodkaflaske.

Overfaldet skete kort før klokken ti i aftes på Margretheparken i Hirtshals. Her overfaldt to kammerater på 65 og 56 år en tredje, efter de havde siddet og drukket sammen. -De var formentlig blevet uvenner, og så udviklede det sig desværre til vold, siger vagtchefen hos Nordjyllands Politi. Alle tre er i gang med at blive afhørt i sagen. Den 49-årige er fortsat indlagt på Sygehus Vendsyssel.